Izvajanje posebnih ukrepov za NNŠO pri pridelavi materiala za vegetativno razmnoževanje trte v Sloveniji (Priloga 1 Pravilnika o trženju materiala za vegetativno razmnoževanje trte (Uradni list RS, št. 101/20).

	Izvajanje posebnih ukrepov pri pridelavi materiala za vegetativno razmnoževanje trte v Sloveniji

	Xylophilus ampelinus Willems et al. 
(bakterijski ožig vinske trte)
na
Vitis L. (trta)
– rastline za saditev, razen semen
	1. Rastline trte se pridelujejo na območjih, za katera je znano, da so prosta Xylophilus ampelinus Willems et al., 
ali
2. na enoti pridelave na rastlinah trte v zadnji popolni rastni dobi niso opaženi simptomi Xylophilus ampelinus Willems et al.,
ali
3. v primeru ugotovljene Xylophilus ampelinus Willems et al. na enoti pridelave:
3.a) vse rastline trte, ki kažejo simptome Xylophilus ampelinus Willems et al., se izruvajo in sprejmejo se ustrezni higienski ukrepi, in
3.b) preostale rastline trte na enoti pridelave se po obrezovanju tretirajo z baktericidom, da se zagotovi, da so proste Xylophilus ampelinus Willems et al., in
3.c) če kaže razmnoževalni material, ki se bo tržil, simptome Xylophilus ampelinus Willems et al., se celotna partija tega materiala tretira z vročo vodo ali na drug ustrezen način v skladu s protokoli EPPO ali drugimi mednarodno priznanimi protokoli,  da je razmnoževalni material prost Xylophilus ampelinus Willems et al.
	Navzoč samo na nekaterih območjih
	V Sloveniji pride v poštev izvajanje ukrepov iz 2. in 3. točke.
V rastni dobi se izvajajo redni vizualni pregledi rastlin trte (1) na enoti pridelave (2).
RPL (3) se izda, če pri vizualnih pregledih v matičnem vinogradu ali v trsnici v zadnji popolni rastni dobi na matičnih trsih ali trsnih cepljenkah niso bili opaženi simptomi bakterijskega ožiga vinske trte.
Če so pri vizualnih pregledih v matičnem vinogradu ali v trsnici na rastlinah opaženi simptomi bakterijskega ožiga vinske trte, se RPL izda, če so izpolnjeni naslednji pogoji: 
· vsi matični trsi in trsne cepljenke, ki kažejo simptome bakterijskega ožiga vinske trte, se izruvajo in uničijo (4), in
· preostali matični trsi se po obrezovanju tretirajo z baktericidom (5) in 
· izvedejo se higienski ukrepi, 
· z vizualnim pregledom pred premeščanjem mora biti ugotovljeno, da cepiči, podlage in trsne cepljenke, ki se bodo premikale/tržile, ne kažejo simptomov bakterijskega ožiga vinske trte.
Če se z vizualnim pregledom pred premeščanjem ugotovi, da kažejo cepiči, podlage in trsne cepljenke simptome bakterijskega ožiga vinske trte, se celotna partija tega materiala tretira z vročo vodo (6).
HIGIENSKI UKREPI (7):
Če se v matičnem vinogradu ali v trsnici ugotovi okužba z bakterijskim ožigom vinske trte, se razkuži vse stroje, orodje in opremo, ki se je uporabljala na enoti pridelave do ugotovljene okužbe oziroma uničenja simptomatičnih rastlin (8).

	Arabis mosaic virus /ARMV/ (virus mozaika repnjaka)
Grapevine fanleaf virus /GFLV/ (virus pahljačavosti listov vinske trte)
Grapevine leafroll associated virus 1 /GLRV1/ (z zvijanjem listov vinske trte povezani virus 1)
Grapevine leafroll associated virus 3 /GLRV3/ (z zvijanjem listov vinske trte povezani virus 3)
na
Vitis L. (trta)
– rastline za saditev, razen semen
	1.a) Na zemljišču, namenjenem postavitvi matičnega nasada ali trsnice, se trta ni gojila najmanj pet let, ali
1.b) pred sajenjem matičnih trsov in trsnih sadik se z vzorčenjem in testiranjem zemlje zagotovi, da v zemlji v katerega bodo posajene, niso prisotni škodljivi organizmi, ki so prenašalci Arabis mosaic virusa, Grapevine fanleaf virusa, Grapevine leafroll associated virusa 1 in Grapevine leafroll associated virusa 3;
in
2.a) rastline s simptomi Arabis mosaic virusa, Grapevine fanleaf virusa, Grapevine leafroll associated virusa 1 in Grapevine leafroll associated virusa 3se izločijo iz razmnoževanja in
2.b) na enoti pridelave so lahko simptomi Arabis mosaic virusa, Grapevine fanleaf virusa, Grapevine leafroll associated virusa 1 in Grapevine leafroll associated virusa 3 opaženi skupaj na največ 10 % rastlin trte, ki so namenjene za pridelavo standardnega materiala.
	Navzoč: majhna zastopanost.
	V Sloveniji pride v poštev izvajanje vseh ukrepov.
Pred sajenjem matičnega vinograda ali trsnice se zagotovi, da zemljišče izpolnjuje pogoje iz 1.a ali 1.b točke.
V rastni dobi se izvajajo redni vizualni pregledi matičnih trsov v matičnem vinogradu.
RPL (3) se za cepiče, narezane v pregledanem matičnem vinogradu, izda, če: 
· se vsi matični trsi, ki kažejo simptome virusov ARMV, GFLV, GLRV1 in GLRV3, izločijo iz razmnoževanja (9), in
· je v matičnem vinogradu opaženih skupaj največ 10 % matičnih trsov s simptomi virusov ARMV, GFLV, GLRV1 in GLRV3.


	Candidatus Phytoplasma solani Quaglino et al. /Bois noir/ 
(počrnelost lesa vinske trte)
na
Vitis L. (trta)
– rastline za saditev, razen semen
	1. Rastline trte se pridelujejo na območjih, za katera je znano, da so prosta Candidatus Phytoplasma solani, 
ali
2. na enoti pridelave na rastlinah trte v zadnji popolni rastni dobi niso opaženi simptomi Candidatus Phytoplasma solani 
ali
3. v primeru ugotovljene prisotnosti Candidatus Phytoplasma solani na enoti pridelave:
3.a) vse rastline trte, ki kažejo simptome Candidatus Phytoplasma solani, se najmanj izključijo iz razmnoževanja, in
3.b) če kaže razmnoževalni material, ki se bo tržil, simptome Candidatus Phytoplasma solani, se celotna partija tega materiala tretira z vročo vodo ali na drug ustrezen način v skladu s protokoli EPPO ali drugimi mednarodno priznanimi protokoli.
	Navzoč: majhna zastopanost.
	V Sloveniji pride v poštev izvajanje ukrepov iz 2. in 3. točke, razen tretiranja z vročo vodo, ki se v Sloveniji zaenkrat še ne izvaja.
V rastni dobi se izvajajo redni vizualni pregledi rastlin trte (1) na enoti pridelave (2).
RPL (3) se izda, če pri vizualnih pregledih v matičnem vinogradu in v trsnici v zadnji popolni rastni dobi na matičnih trsih in trsnih cepljenkah niso bili opaženi simptomi počrnelosti lesa vinske trte.
Če so pri vizualnih pregledih v matičnem vinogradu in v trsnici v rastni dobi na rastlinah opaženi simptomi počrnelosti lesa vinske trte, se o tem obvesti pristojnega inšpektorja (da se izključi morebitna zamenjava s simptomi zlate trsne rumenice, ki jo povzroča fitoplazma Grapevine flavescence dorée). 
RPL izda, če so izpolnjeni naslednji pogoji : 
· vsi matični trsi in trsne cepljenke, ki kažejo simptome počrnelosti lesa vinske trte, se izključijo iz razmnoževanja (9), in
· z vizualnim pregledom mora biti ugotovljeno, da cepiči in trsne cepljenke, pridelane v pregledanem matičnem vinogradu ali trsnici, pred premikom/trženjem, ne kažejo simptomov počrnelosti lesa vinske trte.
Če se z vizualnim pregledom pred premeščanjem ugotovi, da kažejo cepiči, podlage in trsne cepljenke simptome počrnelosti lesa vinske trte, se celotna partija tega materiala tretira z vročo vodo (6).

	Viteus vitifoliae Fitch
(trtna uš)
na
Vitis L. (trta)
– rastline za saditev, razen semen
	1. Rastline trte se pridelujejo na območjih, za katera je znano, da so prosta Viteus vitifoliae Fitch, ali
2. rastline trte so cepljene na podlage, odporne proti Viteus vitifoliae Fitch, ali
3. če kaže razmnoževalni material, ki je namenjen za trženje, simptome Viteus vitifoliae Fitch, se celotna partija tega materiala zaplini ali tretira z vročo vodo ali na drug ustrezen način v skladu s protokoli EPPO ali drugimi mednarodno priznanimi protokoli, da se zagotovi, da je razmnoževalni material prost Viteus vitifoliae Fitch.
	Navzoč: na vsem območju.
	V Sloveniji pride v poštev izvajanje ukrepa iz 2. točke, ker so vsi matični trsi in trsne cepljenke cepljene na podlage, odporna na trtno uš. 
RPL (3) se izda, ker so matični trsi in trsne cepljenke cepljene na podlage, ki so odporne na trtno uš.


OPOMBE:
(1) Rastline trte so matične rastline trte (= matični trsi) in trsne cepljenke.
(2) Enota pridelave je matični nasad (= nasad matičnih rastlin trte oz. matični vinograd) ali trsnica.
(3) RPL: rastlinski potni list.
(4) Način uničenja: sežig ali zakop.
(5) Tretiranje z baktericidom: seznam dovoljenih baktericidov je na spletni strani Uprave: https://spletni2.furs.gov.si/FFS/REGSR/    
(6) Metoda tretiranja z vročo vodo je dostopna na spletni strani Uprave: https://www.gov.si/podrocja/kmetijstvo-gozdarstvo-in-prehrana/varstvo-rastlin/zdravje-rastlin/bolezni-in-skodljivci-rastlin/zlata-trsna-rumenica/#e416469
(7) Priporočila za izvajanje bivarnostnih (higienskih) ukrepov so objavljena na spletni strani Uprave: https://www.gov.si/teme/ukrepi-varstva-pred-skodljivimi-organizmi-rastlin/#e305904  
(8) Priporoča se, da se stroji, orodje in oprema, ki se uporabljajo na enoti pridelave, razkužuje še najmanj do konca naslednje rastne dobe po ugotovljeni okužbi.
(9) Priporoča se, da se simptomatični matični trsi odstranijo iz matičnega vinograda.


